בקוסמולוגיה המיתולוגית של התנ"ך היקום התחלק לשתי מחלקות עיקריות: עולם התחתונים ועולם העליונים. עולם התחתונים ניתן לשימושם של הברואים והיו בו שלוש שכבות: שכבת התהומות, שכבת הארץ השטוחה ושכבת הרקיע הקשיח. עולם העליונים נח על עולם התחתונים. צידו החיצוני של הרקיע הקשיח שימש כרצפתו של עולם העליונים ורקיע נוסף, הנקרא מקורותינו בשם 'שְׁמֵי הַשָּׁמָיִם', שימש כתקרתו, וממילא גם כמכסה העליון של היקום כולו. בעולם העליון שכנו האל ומשרתיו ושם האל בנה את היכלו השמימי.
כָּל הַמִּסְתַּכֵּל בְּאַרְבָּעָה דְּבָרִים, רָאוּי לוֹ כְּאִלּוּ לֹא בָּא לָעוֹלָם, מַה לְּמַעְלָה, מַה לְּמַטָּה, מַה לְּפָנִים, וּמַה לְּאָחוֹר.
ובכך היא תדגיש את העובדה שהמציאות כולה נתחמת בגבולותיו של היקום בעל שלושת הקומות ושאין כל טעם לנסות ולתהות אחר המתרחש מחוץ לגבולותיו של מבנה דמוי תיבה זה, כלומר, במה שלמעלה משמי השמיים ולמטה מרצפת התהום ובמה שלפני התיבה או אחריה.